Mosel

Se også Moselle (departement).

Mosel (tysk) eller Moselle (fransk), er en elv i Vest-Europa, som flyter gjennom Frankrike, storhertugdømmet Luxembourg og Tyskland (delstatene Saarland og Rheinland-Pfalz). Den springer ut ved Col de Bussang ovenfor Rupt-sur-Moselle 735 moh. og munner ut i Rhinen etter 544 km ved Deutsches Eck i Koblenz. 

Mosel har fått navn etter det keltiske ordet for «myr». På dansk heter «myr» mose.

Spesielt den tyske del av elven, fra Trier til Koblenz, er særpreget. Her har elven, med en rekke svinger og sløyfer, gravd seg ned i slettelandet og formet et karakteristisk dalføre, Moseldalen. Dalsidene er bratte, og her blir temperaturen høy. Vindruer er det viktigste jordbruksproduktet, og Moseldistriktet er et viktig hvitvinsområde. Vinen produseres dels av vinbøndene, men også i stadig økende grad av større produsenter. 

Elven Mosel er en viktig vannvei for godstransport med lektere. Det er derfor bygd en rekke sluser i elven. Tidligere var denne trafikken enda viktigere. 

 Skipssluser 
 Koenigsmacker
 Apach
 Palzem
 Grevenmacher
 Trier
 Detzem
 Wintrich
 Zeltingen
 Enkirch
 St. Aldegund
 Fankel
 Müden (Mosel)
 Lehmen
 Koblenz

 Referanser 

 Eksterne lenker 

 http://www.mosellandtouristik.de
 http://www.radwanderland.de/

Kategori:Elver i Rheinland-Pfalz
Kategori:Elver i Saarland
Kategori:Elver i Frankrike
Kategori:Elver i Luxembourg
Kategori:Mosels vassdragsområde
Kategori:Grand Ests geografi